Hamdija Lipovača - Wikipedia

# Hamdija Lipovača

### Sa Wikipedije, slobodne enciklopedije

Hamdija Lipovača rođen je 20. decembra 1976. godine u Bihaću gdje je završio osnovnu školu i gimnaziju. Iako mlad, već tad, u vrijeme potpunog ratnog okruženja tadašnjeg bihaćkog okruga isticao se angažiranošću, pomažući uredništvu TV Bihać te potičući organiziranje mladih Bišćana u nevladin sektor i animirajući društveno korisne akcije. Upisao je Pravni fakultet u Sarajevu 1996. godine i s iznimnim uspjehom ga završio 2000. godine, a tijekom studiranja bio je aktivno angažiran u više međunarodnih i diplomatskih organizacija. Po završetku studija vratio se u Bihać i zaposlio na Pravnom fakultetu Univerziteta u Bihaću, na mjestu asistenta na predmetima "Međunarodno javno pravo" i "Ljudska prava i njihova zaštita".

U augustu 2001. godine pod pokroviteljstvom Ron Brown Programa Vlade SAD odlazi na postdiplomski studij u SAD. 2002. godine na Univesity of Connecticut odbranio je magistarski rad na temu "Diplomatski imunitet i univerzalna jurisdikcija u međunarodnom pravu" kao najbolji student u klasi prof.dr. Mark W. Janisa. Nakon toga bio je angažiran u Misiji BiH pri UN u New Yorku.

Aktivno, politikom se počeo baviti još za vrijeme studija, a zahvaljujući javnosti, koja ga je prepoznala i prihvatila kao političara novog doba, brzo je napredovao na hijerahijskoj ljestvici u SDP BiH. Na izborima u BiH građani su mu izglasavali povjerenje te je obnašao funkcije vijećnika u Općinskom vijeću Bihać i zastupnika u Skupštini Unsko-sanskog kantona.

Na minulim lokalnim izborima, između 13 nominiranih kandidata za funkciju Općinskog načelnika, Hamdija Lipovača ubjedljivo je odnio izbornu pobjedu. Na poziciji načelnika Bihaća maksimalno se angažira na programima reforme uprave, jačanja uloge lokalnih vlasti u projektima lokalnog razvoja i stvaranja ambijenta za privredni, kulturni i svaki drugi vid razvoja Bihaća i regije, potičući međuopćinsku suradnju unutar regije i prekograničnu suradnju.

## [izmijeni] Vanjski linkovi

Službene stranice Općinskog načelnika

Preuzeto sa: "http://bs.wikipedia.org../../../h/a/m/Hamdija_Lipova%C4%8Da_d0a4.html"

Kategorije: Muškarac | 1976 rođenja | Bihać | Bosanskohercegovački političari

##### Views

- Članak
- Razgovor
- Trenutna verzija

##### Pretraga